ประกาศกระทรวงพลังงานประกาศกระทรวงพลังงานเรื่องกำหนดเขตระบบการขนส่งปิโตรเลียมทางท่อในท้องที่อำเภอนิคมพัฒนาและอำเภอเมืองระยอง จังหวัดระยอง[๑] ด้วยบริษัท ปตท. จำกัด (มหาชน)มีความจำเป็นที่จะต้องดำเนินการก่อสร้างระบบการขนส่งปิโตรเลียมทางท่อและเครื่องหมายแสดงเขตระบบการขนส่งปิโตรเลียมทางท่อโดยประกอบด้วยพื้นที่สำหรับใช้วางระบบท่อส่งก๊าซธรรมชาติและพื้นที่ตั้งสถานีควบคุมระบบการขนส่งปิโตรเลียมทางท่อในท้องที่อำเภอนิคมพัฒนาและอำเภอเมืองระยอง จังหวัดระยองซึ่งเป็นระบบการขนส่งปิโตรเลียมที่นำก๊าซธรรมชาติมาใช้เป็นเชื้อเพลิงทั้งในภาคผลิตไฟฟ้าภาคอุตสาหกรรมและภาคขนส่งคณะกรรมการกำกับการใช้อำนาจของบริษัท ปตท. จำกัด (มหาชน) ในการประชุมเมื่อวันที่ ๒๒ กรกฎาคม ๒๕๕๑จึงเห็นสมควรกำหนดเขตระบบการขนส่งปิโตรเลียมทางท่อและเครื่องหมายแสดงเขตในท้องที่ดังกล่าว ทั้งนี้ ได้รับความเห็นชอบจากรัฐมนตรีว่าการกระทรวงพลังงานแล้วอาศัยอำนาจตามความในมาตรา๑๔๖ และมาตรา ๑๔๙ แห่งพระราชบัญญัติการประกอบกิจการพลังงาน พ.ศ. ๒๕๕๐ และมาตรา ๔แห่งพระราชกฤษฎีกากำหนดอำนาจ สิทธิ และประโยชน์ของ บริษัท ปตท. จำกัด (มหาชน) พ.ศ.๒๕๔๔ ซึ่งแก้ไขเพิ่มเติมโดยพระราชกฤษฎีกากำหนดอำนาจ สิทธิ และประโยชน์ของ บริษัทปตท. จำกัด (มหาชน) (ฉบับที่ ๒) พ.ศ. ๒๕๕๐ ประกอบกับข้อ ๗ของประกาศคณะกรรมการกำกับการใช้อำนาจของ บริษัท ปตท. จำกัด (มหาชน) เรื่องหลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อลงวันที่ ๒๓ กรกฎาคม พ.ศ. ๒๕๕๐ รัฐมนตรีว่าการกระทรวงพลังงาน จึงออกประกาศดังต่อไปนี้ข้อ ๑ เขตระบบการขนส่งปิโตรเลียมทางท่อส่วนพื้นที่สำหรับใช้วางระบบท่อส่งก๊าซธรรมชาติโดยเริ่มต้นจากสถานีควบคุมระบบการขนส่งปิโตรเลียมทางท่อบริเวณถนนทางหลวงแผ่นดินสาย ๓๖ (เมืองพัทยา - ระยอง) กิโลเมตรที่ ๓๙+๕๑๙ในท้องที่เทศบาลเมืองมาบตาพุด อำเภอเมืองระยอง จังหวัดระยอง จนถึง บริษัทไออาร์พีซี จำกัด (มหาชน) ในท้องที่ตำบลเชิงเนิน อำเภอเมืองระยอง จังหวัดระยองตามแผนที่ท้ายประกาศนี้(๑)ช่วงที่ ๑ มีขนาดความกว้างของเขต ๕ เมตร และความยาวของเขต ๘,๘๗๐ เมตร วางขนานไปตามทางหลวงแผ่นดินหมายเลข๓๖ (เมืองพัทยา - ระยอง) ตั้งแต่บริเวณหลักกิโลเมตรที่ ๓๙+๕๑๙ถึงบริเวณหลักกิโลเมตรที่ ๔๘+๓๘๙ ในท้องที่เทศบาลเมืองมาบตาพุด อำเภอเมืองระยองตำบลมาบข่า อำเภอนิคมพัฒนา และตำบลทับมา อำเภอเมืองระยอง จังหวัดระยอง(๒)ช่วงที่ ๒ มีขนาดความกว้างของเขต ๕ เมตร และความยาวของเขต ๑๐,๒๓๐ เมตร วางขนานไปตามทางหลวงแผ่นดินหมายเลข๓ สุขุมวิท (ทางเลี่ยงเมืองระยอง) ตั้งแต่หลักกิโลเมตรที่ ๓+๙๐๙ถึงบริเวณหลักกิโลเมตรที่ ๑๔+๑๓๙ ในท้องที่ตำบลทับมา ตำบลเชิงเนินเทศบาลเมืองระยอง อำเภอเมืองระยอง จังหวัดระยอง(๓)ช่วงที่ ๓ มีขนาดความกว้างของเขต ๕ เมตร และความยาวของเขต ๓๕๐ เมตร วางขนานไปตามทางหลวงแผ่นดินหมายเลข๓ สุขุมวิท (กรุงเทพ - ตราด) ตั้งแต่หลักกิโลเมตรที่ ๒๒๕+๕๕๓ถึงบริเวณหลักกิโลเมตรที่ ๒๒๕+๙๐๓ ในท้องที่ตำบลเชิงเนิน อำเภอเมืองระยอง จังหวัดระยอง(๔)ช่วงที่ ๔ มีขนาดความกว้างของเขต ๑๐ เมตร และความยาวของเขต ๑,๐๖๐ เมตร วางอยู่ในที่ดินของเอกชนในท้องที่ตำบลเชิงเนิน อำเภอเมืองระยอง จังหวัดระยองข้อ ๒ เขตระบบการขนส่งปิโตรเลียมทางท่อส่วนพื้นที่ตั้งสถานีควบคุมระบบการขนส่งปิโตรเลียมทางท่อ จำนวน ๓ สถานี ในท้องที่ต่างๆ ตามแผนที่ท้ายประกาศ ดังนี้(๑)สถานีควบคุมระบบการขนส่งปิโตรเลียมทางท่อที่ ๑ เนื้อที่ประมาณ ๒ - ๐ - ๐๐ ไร่ ตั้งอยู่ท้องที่เทศบาลเมืองมาบตาพุดอำเภอเมืองระยอง จังหวัดระยอง(๒)สถานีควบคุมระบบการขนส่งปิโตรเลียมทางท่อที่ ๒ เนื้อที่ประมาณ ๒ - ๐ - ๐๐ ไร่ ตั้งอยู่ท้องที่ตำบลทับมาอำเภอเมืองระยอง จังหวัดระยอง(๓)สถานีควบคุมระบบการขนส่งปิโตรเลียมทางท่อที่ ๓ เนื้อที่ประมาณ ๒ - ๐ - ๐๐ ไร่ ตั้งอยู่ท้องที่ตำบลเชิงเนินอำเภอเมืองระยอง จังหวัดระยองข้อ ๓ ให้มีเครื่องหมายแสดงเขตระบบการขนส่งปิโตรเลียมทางท่อตั้งอยู่ตามแนวเขตระบบการขนส่งปิโตรเลียมทางท่อ ตามประกาศกระทรวงพลังงาน ข้อ ๑และข้อ ๒ ตามเครื่องหมายแสดงเขตระบบการขนส่งปิโตรเลียมทางท่อ ท้ายประกาศนี้ประกาศ ณ วันที่ ๑๘กุมภาพันธ์ พ.ศ. ๒๕๕๒วรรณรัตน์ ชาญนุกูลรัฐมนตรีว่าการกระทรวงพลังงาน[เอกสารแนบท้าย]๑.แผนที่ท้ายประกาศกระทรวงพลังงาน เรื่อง ประกาศเขตระบบการขนส่งปิโตรเลียมทางท่อโครงการท่อส่งก๊าซธรรมชาติไปยังบริษัท ไออาร์พีซี จำกัด (มหาชน) ลงวันที่ ๑๘กุมภาพันธ์ พ.ศ. ๒๕๕๒ ๒.เครื่องหมายแสดงเขตระบบการขนส่งปิโตรเลียมทางท่อ ตามประกาศกระทรวงพลังงาน เรื่องประกาศเขตระบบการขนส่งปิโตรเลียมทางท่อ โครงการท่อส่งก๊าซธรรมชาติไปยังบริษัทไออาร์พีซี จำกัด (มหาชน) ลงวันที่ ๑๘ กุมภาพันธ์ พ.ศ. ๒๕๕๒(ดูข้อมูลจากภาพกฎหมาย)ปริยานุช/จัดทำ๒๘ เมษายน ๒๕๕๒จุฑามาศ/ปรับปรุง๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๕๑ ง/หน้า ๔๘/๘ เมษายน ๒๕๕๒